**KLAIPĖDOS MIESTO SAVIVALDYBĖS**

**ADMINISTRACIJA**

**KLAIPĖDOS MIESTO ŽELDYNŲ IR ŽELDINIŲ APSAUGOS, PRIEŽIŪROS IR TVARKYMO KOMISIJOS POSĖDŽIO PROTOKOLAS**

2022 m. gruodžio 5 d. Nr. ADM-717

Klaipėda

Posėdis vyko 2022-11-30 13.00-15.40 val.

pirmininkė – Rasa Jievaitienė, Klaipėdos miesto savivaldybės administracijos Aplinkosaugos skyriaus vedėja;

sekretorė ir narė – Martyna Šeputienė, Klaipėdos miesto savivaldybės administracijos Aplinkosaugos skyriaus vyriausioji specialistė;

nariai:

Egidijus Bacevičius, Klaipėdos universiteto darbuotojas, biologas;

Viktorija Gričėnaitė, asociacijos „Klaipėdos žalieji“ narė, kraštovaizdžio architektė;

Vitalijus Juška, Klaipėdos miesto savivaldybės administracijos Paveldosaugos skyriaus vedėjas;

Liudvika Kuzminčiūtė, asociacijos „Klaipėdos žalieji“ pirmininkė;

doc. dr. Rita Nekrošienė, želdinių ekspertė;

Edita Valiūnienė, Klaipėdos miesto savivaldybės administracijos Miesto tvarkymo skyriaus vyriausioji specialistė.

DARBOTVARKĖ

1. Dėl želdinių būklės vertinimo Kuršių a.
2. Dėl želdinių būklės vertinimo Šlaito ir Stoties g. projektavimo metu;
3. Dėl želdinių būklės vertinimo Jaunystės ir Rūko g. projektavimo metu.
4. SVARSTYTA. Dėl želdinių būklės vertinimo Kuršių a.

Komisija atsižvelgdama į prašymą (reg. Nr. VS-10584) vertino prašomą kirsti klevą.

Viena iš klevo stambių skeletinių šakų nuplėšta. Plyšio vietoje susiformavęs ir išplitęs puvinys. Klevo būklė vertinama kaip bloga. Esant galimybei siūloma atsodinti.

Dėl leidimo kirsti klevą balsavo 8 komisijos nariai, prieš – 0, susilaikė – 0.

Išvada:

Leisti kirsti 1 klevą.

1. SVARSTYTA. Dėl želdinių būklės vertinimo Šlaito ir Stoties g. projektavimo metu;

Komisija atsižvelgdama į prašymą (reg. Nr. VS-10196) vertino želdinius Šlaito ir Stoties g. Turistų g. želdinių kirtimas nenumatomas.

Šlaito g. želdinius norima kirsti dėl numatomo dviračių tako ir besikeičiančių gatvės parametrų. Želdinių išsaugoti neįmanoma, nes dviračio tako fiziškai nėra galimybės įrengti kitur dėl reljefo specifikos ir greta esančių kitų želdynų, valstybinio miško plotų.

Stoties g. beržo neįmanoma išsaugoti, nes nebus galimybės įrengti pėsčiųjų tako. Šis želdinys taip pat labai pasviręs. Komisijos nariai klausė projektuotojo dėl galimybės išsaugoti ąžuolą, augantį salelėje gatvėje. Kadangi įrengus normatyvinių dydžių gatvę ąžuolo kamienas liks prie pat gatvės borto, bus pablogintos jo augimo sąlygos, todėl Komisijos nariai nebeprieštaravo jo kirtimui. Projekte taip pat buvo numatyta kirsti 1 pušį, kuri yra su puviniu ir su susiformavusiomis drevėmis, tačiau laja kokybiška. E. Bacevičius ir L. Kuzminčiūtė prieštarauja šios pušies kirtimui ir siūlo koreguoti perėjos ir dangų vietą. Kiti komisijos nariai atsižvelgdami į būklę, galimą augimo sąlygų pablogėjimą projekto įgyvendinimo metu, neprieštarauja jos pašalinimui. Komisijos nariai nesutiko su E. Bacevičiaus ir L. Kuzminčiūtės pasiūlymu taką pravesti tarp pušies ir ąžuolo, kadangi bus pažeistas ne tik pušies, bet ir ąžuolo šaknynas.

Želdinių, kurių kirtimo pagrįstumui nebuvo pateikta svarių argumentų, kirtimo projektuotojai nebenumato. Želdinių duomenys pateikiami lentelėje:

|  |  |  |  |  |  |  |
| --- | --- | --- | --- | --- | --- | --- |
| Nr. plane | Adresas | Medžio rūšis | Kiekis, vnt | Skersmuo, cm | Medžių būklė | Pastabos |
| 1 | Šlaito g. | Vienapiestė gudobelė | 2 | 8+9 | Gera | **Nesaugotina.** |
| 2 | Mažalapė liepa | 1 | 15 | Gera | Auga požeminio ryšių kabelio apsaugos zonoje. |
| 3 | Paprastasis klevas | 1 | 10 | Gera | **Nesaugotinas.** |
| 4 | Paprastasis klevas | 1 | 23 | Gera | Auga požeminio ryšių kabelio apsaugos zonoje. |
| 5 | Paprastasis klevas | 2 | 13+22 | Gera | Dvikamienis |
| 6 | Paprastasis uosis | 1 | 33 | Gera | Auga ant požeminio ryšių kabelio. **Nesaugotinas.** |
| 7 | Paprastasis klevas | 1 | 18 | Gera | Auga ant požeminio ryšių kabelio. **Nesaugotinas.** |
| 8 | Paprastasis skroblas | 1 | 27 | Patenk. | Vienas kamienas nulūžęs, likęs kamienas pasviręs link gatvės apie 20º, išsirietęs. |
| 9 | Paprastasis skroblas | 4 | 17; **11**; 16; 14 | Gera, patenk. | Sudaro bendrą želdyną, medžiai stelbia vienas kitą, silpnai išsivystę. Vienas nesaugotinas. Auga požeminio ryšių kabelio apsaugos zonoje. |
| 10 | Paprastasis klevas | 3 | 13; 23; 19 | Gera, patenk. | Sudaro bendrą želdyną, medžiai stelbia vienas kitą, silpnai išsivystę |
| 11 | Paprastasis klevas | 2 | 23+19 | Gera |  |
| 12 | Paprastasis klevas | 3 | 25+12+17 | Gera |  |
| 13 | Paprastasis skroblas | 1 | 27 | Patenk. | Pasviręs, lajoje yra sausų šakų |
| 14 | Juodalksnis | 1 | 25 | Bloga | Kamieno pažaidos, yra sausų skeletinių šakų, vienpusė laja |
| 14a | Juodalksnis | 1 | - | Bloga | Nulūžęs. **Nesaugotinas** |
| 15 | Juodalksnis | 1 | 25 | Bloga | Nulūžęs. **Nesaugotinas** |
| 16 | Paprastasis klevas | 1 | 15 | Gera | Pasviręs |
| 17 | Paprastasis klevas | 3 | 10+11+12 | Gera | Saugotinas tik vienas kamienas. Šalinimo atsisakyta. |
| 18 | Paprastasis klevas | 1 | 29 | Gera | Natūroje blindė. **Nesaugotinas.** Šalinimo atsisakyta. |
| 19 | Stoties g. | Paprastasis klevas | 2 | 18+15 | Gera | Auga ant požeminio ryšių kabelio. **Nesaugotinas.** |
| 20 | Paprastasis klevas | 2 | 19+15 | Gera | Auga požeminio elektros kabelio apsaugos zonoje. **Nesaugotinas.** |
| 21 | Paprastasis ąžuolas | 1 | 25 | Gera | Auga salelėje viduryje gatvės |
| 22 | Naminė obelis | 8 | 5-15 | Gera | **Nesaugotina.** |
| 23 | Karpotasis beržas | 1 | 15 | Patenk. | Kamieno pažaida |
| 24 | Paprastoji pušis | 1 | 52 | Bloga | Kamieno puvinys. Projektas koreguojamas kirtimas nebenumatomas. |
| 25 | Paprastasis ąžuolas | 1 | 15 | Gera | Kirtimo atsisakyta įvertinus želdinio augimo vietą natūroje. |
| 26 | karpotasis beržas | 1 | 32 | Gera | Kirtimo atsisakyta įvertinus želdinio augimo vietą natūroje. |

Dėl leidimo kirsti 1 liepą, 12 klevų, 5 skroblus ir 1 juodalksnį Šlaito g. balsavo 8 komisijos nariai, prieš – 0, susilaikė – 0.

Dėl leidimo kirsti 1 beržą Stoties g. balsavo 8 komisijos nariai, prieš – 0, susilaikė – 0.

Dėl leidimo kirsti 1 ąžuolą Stoties g. balsavo 7 komisijos nariai, prieš – 0, susilaikė – 1.

Dėl leidimo kirsti 1 pušį Stoties g. balsavo 6 komisijos nariai, prieš – 2, susilaikė – 0.

Išvada:

1. Leisti kirsti 1 liepą, 12 klevų, 5 skroblus ir 1 juodalksnį Šlaito g.
2. Leisti kirsti 1ąžuolą, 1 beržą ir 1 pušį Stoties g.
3. SVARSTYTA. Dėl želdinių būklės vertinimo Jaunystės ir Rūko g. projektavimo metu;

Komisija atsižvelgdama į prašymą (reg. Nr. VS-10576) vertino želdinius Jaunystės ir Rūko g.

Rūko g. tvarkomoje dalyje saugotini želdiniai nekertami.

Komisija siūlo želdinių kirtimo, kurie netrukdo įgyvendinti projektinius sprendinius, nenumatyti. Kadangi Jaunystės g. dvaro sodybos teritorijos Š dalies, Klaipėdos-Plikių plento Š pusėje, Š ir V ribų apsodinimo lapuočiais medžiais pobūdis yra nekilnojamo kultūros paveldo vertybė Komisija siūlo ištirti Jaunystės g. želdinius akustiniu tomografu detalesniam būklės nustatymui.

Komisija siūlo Jaunystės g. pradžioje esančias krūminės formos egles bandyti persodinti, kadangi pastarosios yra labai dekoratyvios, geros būklės. Kitų projektui sprendiniams trukdančių želdinių pašalinimui Komisija neprieštarauja. Dėl želdinių nuo Nr. 16 nebuvo patikslinta ar jie nepatenka į Miško ūkio paskirties žemę. Želdinių vertinimas pateiktas lentelėje:

|  |  |  |  |  |  |
| --- | --- | --- | --- | --- | --- |
| Nr. plane | Medžio rūšis | Kiekis, vnt | Skersmuo, cm | Medžių būklė | Pastabos |
| 1 | Paprastoji eglė | 1 | - | Gera | Į kultūros paveldo teritoriją  nepatenka, nėra saugotina.  Trukdo projektiniams sprendiniams. |
| 2 | Paprastoji eglė | 1 |  | Gera | Į kultūros paveldo teritoriją  nepatenka, nėra saugotinas  Trukdo projektiniams sprendiniams. |
| 3 | Mažalapė liepa | 2 | 35+43 | Bloga | Kultūros paveldo vertybė, aptiktas kamieno puvinys. |
| 4 | Paprastasis uosis | 1 | 19 | Bloga | Kultūros paveldo vertybė, aptiktas šaknyno puvinys. |
| 5 | Paprastasis uosis | 1 | 41 | Bloga | Kultūros paveldo vertybė, aptiktas šaknyno puvinys. |
| 6 | Paprastasis klevas | 1 | 50 | Bloga | Kultūros paveldo vertybė, kamieno  puvinys 5m aukštyje, nudžiūvusi  viršūnė, gausu sausų skeletinių  šakų. |
| 7 | Vakarinė tuja | 5 | - | Gera | Nėra saugotinos. Gyventojai apie  šalinimą informuoti. Trukdo projektiniams sprendiniams. |
| 8 | Plaukuotasis  beržas | 1 | 8,5 | Bloga | Nėra saugotinas, neprigijęs naujai pasodintas želdinys. Trukdo projektiniams sprendiniams. |
| 9 | Paprastasis uosis | 2 | 44+38 | Bloga | Saugotinas, nudžiūvę apie 70 proc. šakų. |
| 10 | Paprastasis klevas | 1 | 39 | Bloga | Saugotinas, kamieno puvinys. |
| 11 | Paprastasis klevas | 1 | 57 | Žuvęs | Nesaugotinas, nudžiūvę 100 proc. šakų. Trukdo projektiniams sprendiniams. |
| 12 | Paprastoji eglė | 1 | 24 | Nepatenkinama | Saugotinas, nudžiūvę 50 proc. šakų išretėjusi laja. Trukdo projektiniams sprendiniams. |
| 13 | Paprastoji eglė | 1 | 33 | Bloga | Saugotinas, nudžiūvę 80 proc. šakų. Trukdo projektiniams sprendiniams. |
| 14 | Paprastoji eglė | 1 | 29 | Žuvęs | Nesaugotinas, nudžiūvę 100 proc. šakų. Trukdo projektiniams sprendiniams. |
| 15 | Paprastoji eglė | 1 | 35 | Bloga | Saugotinas, nudžiūvę 70 proc. šakų, siūloma šalinti. Trukdo projektiniams sprendiniams. |
| 15a | Paprastasis klevas | 1 | 33 | Patenkinama | Perskilęs kamienas. Trukdo projektiniams sprendiniams. |
| 16 | Paprastasis klevas | 3 | 39+22+18 | Bloga + gera + patenkinama | Saugotinas, 38,5 cm skersmens kamieno puvinys, siūloma šalinti blogos būklės kamieną. |
| 17 | Paprastasis uosis | 1 | 53 | Bloga | Saugotinas, kamieno puvinys. |
| 18 | Paprastasis klevas | 1 | 11 | Patenkinama | Nesaugotinas, stelbiamas sunykęs. |
| 19 | Juodauogis šeivamedis | 2 | 14+10 | Bloga | Nesaugotinas, kamieno pažaidos lajoje, 80 proc. sausų šakų. |
| 20 | Paprastasis klevas | 1 | 22 | Bloga | Saugotinas, kamieno puvinys. |

Dėl leidimo kirsti 2 klevus ir 3 egles Jaunystės g. balsavo 8 komisijos nariai, prieš – 0, susilaikė – 0.

Išvada:

1. Leisti kirsti 2 klevus ir 3 egles Jaunystės g.
2. Ištirti Jaunystės g. želdinius akustiniu tomografu (2023 m. sužaliavus medžiams).

|  |  |
| --- | --- |
| Komisijos pirmininkė | Rasa Jievaitienė |
| Sekretorė | Martyna Šeputienė |